Diari Oficial de la Generalitat Valenciana


Sumari del DOGV 4782, del 24-06-2004 (2004/6542)

DECRET 98/2004, d'11 de juny, del Consell de la Generalitat, pel qual es regula la creació del Consell Assessor de Bioètica de la Comunitat Valenciana.
-------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2004/06/11/98/dof/vci/html**

### Dades del document

Número de DOGV
:   4782

Data del DOGV
:   24-06-2004

Secció del DOGV
:   I. DISPOSICIONS GENERALS

Número del document
:   2004/6542


Data del document
:   11-06-2004

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * reglament intern
    * bioètica
    * legislació

DECRET 98/2004, d'11 de juny, del Consell de la Generalitat, pel qual es regula la creació del Consell Assessor de Bioètica de la Comunitat Valenciana. [2004/F6542]
  
Els avanços tecnològics i socials plantegen, amb intensitat creixent, reptes ètics nous que és necessari abordar des del respecte més profund a la dignitat de l'ésser humà durant totes les etapes de la vida i a l'autonomia individual. El treball quotidià dels professionals de la sanitat està en relació permanentment amb l'ètica. Els nous desenvolupaments científics i tecnològics exigixen replantejar tot allò que pareixia clar i preestablit.
  
La disciplina científica anomenada bioètica reconeix la necessitat d'harmonitzar els principis ètics clàssics que guien l'activitat clínica (no-maleficència, és a dir, no fer mal; beneficència, és a dir, fer el bé) i autonomia, és a dir, garantir els drets del pacient o usuari i el de justícia en la distribució de recursos.
  
El Pla d'Humanització de l'Atenció Sanitària a la Comunitat Valenciana, constituït com a eix vertebrador de la política sanitària de la Generalitat per al segle XXI, considera l'ésser humà i la dignitat de l'ésser humà com a elements fonamentals i irrenunciables de tota la labor assistencial.
  
La Llei 1/2003, de 28 de gener, de la Generalitat, de Drets i Informació al Pacient de la Comunitat Valenciana, crea, en el títol VIII, el Consell Assessor de Bioètica de la Comunitat Valenciana, adscrit a la Conselleria de Sanitat, i els comités de Bioètica Assistencial, amb l'objectiu de protegir els drets dels pacients i d'assessorar en l'adopció de decisions ètiques complexes. Estos fòrums interdisciplinaris permetran atendre les situacions assistencials i d'investigació biomèdica en les quals es faça necessària l'emissió d'un consell, formulat des del prestigi professional, científic i moral dels membres de la comissió, sense substituir, en cap cas, a qui té la responsabilitat de decidir.
  
D'acord amb el que disposen els articles 22.e) i 49.bis de la Llei de Govern Valencià, i pel que s'ha dit, a proposta del conseller de Sanitat, conforme amb el Consell Jurídic Consultiu de la Comunitat Valenciana i després de la deliberació del Consell de la Generalitat, en la reunió del dia 11 de juny de 2004,
  
Decrete
  
Article 1. Objecte
  
1. Este decret té per objecte establir la constitució, la composició i les funcions del Consell Assessor de Bioètica de la Comunitat Valenciana d'acord amb el que establix l'article 30 de la Llei 1/2003, de 28 de gener, de la Generalitat, de Drets i Informació al Pacient de la Comunitat Valenciana.
  
2. El Consell Assessor de Bioètica de la Comunitat Valenciana és un òrgan col·legiat de caràcter permanent, interdisciplinari i consultiu, dependent de la Conselleria de Sanitat, adscrit al conseller de Sanitat.
  
3. L'àmbit d'actuació del Consell Assessor de Bioètica serà la Comunitat Valenciana.
  
Article 2. Funcions
  
El Consell Assessor de Bioètica de la Comunitat Valenciana tindrà com a funcions:
  
a) Assessorar i orientar la Conselleria de Sanitat en matèria de bioètica.
  
b) Emetre informes i fer estudis sobre les qüestions de bioètica que li siguen consultades o que es consideren d'interés per a la sanitat valenciana.
  
c) Ser un òrgan de referència per als comités de Bioètica Assistencial dels departaments de salut de la Comunitat Valenciana.
  
d) Acreditar els comités de Bioètica Assistencial, i també el que faça referència a la renovació dels seus membres o dels seus reglaments de règim intern respectius.
  
e) Coordinar les normes i els protocols d'actuació proposats pels comités de Bioètica Assistencial.
  
f) Avaluar les memòries d'activitats dels comités de Bioètica Assistencial.
  
g) Fomentar la formació bioètica dels professionals sanitaris.
  
h) Qualsevol altra que li siga encomanada per la Conselleria de Sanitat.
  
Article 3. Composició
  
El Consell Assessor de Bioètica de la Comunitat Valenciana estarà compost per:
  
a) President: el conseller de Sanitat.
  
b) Vicepresident: el secretari autonòmic per a l'Agència Valenciana de la Salut.
  
c) Secretari: el director general de Qualitat i Atenció al Pacient.
  
d) Vocals permanents:
  
- El president del Consell Autonòmic de Col·legis de Metges de la Comunitat Valenciana.
  
- El president de la Societat Valenciana de Bioètica.
  
- El president del Consell d'Infermeria de la Comunitat Valenciana.
  
- El president del Consell Valencià de Col·legis d'Advocats de la Comunitat Valenciana.
  
- El president de la Reial Acadèmia de Medicina.
  
e) Cinc vocals, experts amb prestigi reconegut i formació acreditada en bioètica, designats pel conseller de Sanitat.
  
Article 4. El president
  
1. El president del Consell Assessor de Bioètica de la Comunitat Valenciana exercirà les funcions següents:
  
a) Exercir la representació del consell.
  
b) Acordar la convocatòria de les sessions ordinàries i extraordinàries i la fixació de l'orde del dia, tenint en compte, si és procedent, les peticions dels altres membres formulades amb l'antelació suficient.
  
c) Presidir les sessions, moderar els debats i suspendre'ls per causes justificades.
  
d) Dirimir amb el seu vot els empats.
  
e) Assegurar el compliment de les lleis.
  
f) Visar les actes i els certificats dels acords del consell.
  
g) Exercir totes les altres funcions que siguen inherents a la seua condició de president del consell.
  
2. En casos de vacant, absència, malaltia o una altra causa legal, el president serà substituït pel vicepresident i, si no n'hi ha, pel membre del consell de més antiguitat i edat, per este orde.
  
Article 5. Vocals
  
Els vocals que no tinguen la condició de vocal a causa del càrrec seran nomenats per un període de quatre anys, renovables per un altre període de duració igual.
  
Article 6. El secretari
  
El secretari serà el responsable del suport tècnic administratiu. Tindrà les funcions següents:
  
a) Tramitar les convocatòries de sessions del Consell Assessor de Bioètica de la Comunitat Valenciana, per orde del president.
  
b) Redactar les actes de les sessions i dels acords adoptats.
  
c) Enviar els informes sol·licitats.
  
d) Comunicar les resolucions i la resta de notificacions que siguen necessàries.
  
e) Responsabilitzar-se de l'arxiu i el registre de la documentació del Consell Assessor de Bioètica de la Comunitat Valenciana.
  
f) Tramitar els expedients d'acreditació dels comités de Bioètica Assitencial.
  
g) Elaborar els informes i certificats que els siguen sol·licitats per a l'acreditació dels comités de Bioètica Assistencial.
  
h) Elaborar una memòria anual en què es recullen les activitats del Consell Assessor de Bioètica de la Comunitat Valenciana.
  
i) Les altres que es determinen en el reglament de règim interior.
  
j) Altres funcions inherents a la seua condició de secretari.
  
Article 7. Funcionament
  
1. El Consell Assessor de Bioètica de la Comunitat Valenciana haurà d'aprovar un reglament de règim intern, en un termini no superior a un any des de la constitució, en què s'establirà la periodicitat de les reunions, que haurà de ser, almenys, anual. Sense perjuí del que disposa este decret i del que regule el reglament de règim intern, este consell adaptarà el funcionament al que disposa el títol II, del capítol II, «Òrgans col·legiats», de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Este Consell Assessor podrà acordar la creació de subconsells o grups de treball per a l'estudi de temes concrets. El Consell Assessor també podrà nomenar consultors o assessors externs que col·laboren com a experts en àrees específiques de coneixement. Estos experts actuaran en les reunions del Consell Assessor, subconsells o grups de treball amb veu però sense vot.
  
Disposicions finals
  
Primera
  
Queda facultat el conseller de Sanitat per a dictar totes les disposicions que siguen necessàries que per al desplegament i l'execució d'este decret.
  
Segona
  
Este decret entrarà vigirà des de l'endemà de la publicació en el Diari Oficial de la Generalitat Valenciana.
  
Alacant, 11 de juny de 2004
  
El president de la Generalitat,
  
FRANCISCO CAMPS ORTIZ
  
El conseller de Sanitat,
  
VICENTE RAMBLA MOMPLET


Còpia Permalink ELI